Νάνα Παπαδάκη

Η **Νάνα Παπαδάκη** είναι Ελληνίδα ηθοποιός, σκηνοθέτις, ποιήτρια, συγγραφέας.

## Βιογραφικά στοιχεία
Απόφοιτη της Δραματικής Σχολής του Θεάτρου Τέχνης Καρόλου Κουν, του Οικονομικού Πανεπιστημίου Αθηνών, του τμήματος Σκηνοθεσίας της Σχολής Κινηματογράφου και Τηλεόρασης Ε. Χατζίκου, αριστούχος της Γερμανικής Σχολής Αθηνών. 

Στο πρώτο έτος των σπουδών της επιλέχθηκε από τον Γιώργο Λαζάνη για την "Ιφιγένεια εν Αυλίδι" του Ευριπίδη, στο Αρχαίο Θέατρο Επιδαύρου. Στη συνέχεια συμμετείχε στον "Μικρό Πρίγκηπα", σε σκηνοθεσία Μίμη Κουγιουμτζή. Παρέμεινε στο Θέατρο Τέχνης «Κάρολος Κουν» και έπαιξε στον "Βόιτσεκ" του Γκέοργκ Μπύχνερ και στο "Μεγάλο και Μικρό" του Μπότο Στράους.

Συνεργάστηκε με την Πειραματική Σκηνή του Εθνικού Θέατρου στη "Μήδεια" του Ευριπίδη, σε σκηνοθεσία Στάθη Λιβαθινού, στο Αρχαίο Θέατρο επιδαύρου και περιοδεία στην Αμερική. Σε σκηνοθεσία Πέπης Οικονομοπούλου ερμήνευσε έναν από τους τρεις μονολόγους στο ιαπωνικό έργο "Το κυνηγετικό όπλο" του Γιασούσι Ινουέ
.

Στο Κρατικό Θέατρο Βορείου Ελλάδος έπαιξε σε έργα των Μαριβώ, Σάρα Κέιν, Αλφρέ Ζαρρύ και Ρακίνα, σε σκηνοθεσίες Γιάννη Παρασκευόπουλου, Νίκου Σακαλίδη και Έκτορα Λυγίζου, σε κύκλο παρουσιάσεων με υπεύθυνη τη Νικαίτη Κοντούρη.

Στενή συνεργάτιδα της Μίρκας Γεμεντζάκη. Μελέτησε συστηματικά τη μέθοδό της για την αναπνοή και τη φωνή. Σε δική της σκηνοθεσία και διδασκαλία συμμετείχε στον "Ομηρικό Ύμνο στη Δήμητρα"  στο Τελεστήριο της Ελευσίνας, καθώς και σε άλλους αρχαιολογικούς χώρους. Έπαιξε στους "Θαλασσινούς Έρωτες" του Αλέξανδρου Παπαδιαμάντη, όπου ερμήνευσε το διήγημα "Έρως Ήρως", καθώς και στις "Τρωάδες" του Ευριπίδη, όπου ερμήνευσε την Κασσάνδρα. Οργάνωσε και επιμελήθηκε το "Αφιέρωμα στη Μίρκα Γεμεντζάκη".

Έχει συνεργαστεί με τον Δήμο Αβδελιώδη στον "Μεγαλέξανδρο και τον Καταραμένο δράκο", με τον Σταμάτη Φασουλή στον "Μπόρκμαν" του Χένρικ Ίψεν. Με τη Ρούλα Πατεράκη συνεργάστηκαν στο "Μανιφέστο του Πολέμου", βασισμένο στον Πελοποννησιακό Πόλεμο του Θουκυδίδη, στο Μικρό Θέατρο Επιδαύρου, στο "Πεθαίνω σα χώρα" του Δημήτρη Δημητριάδη στο Δημοτικό Θέατρο Πειραιά και στη "Νίκη, απόψε στο πάρτι", σε δραματουργική επεξεργασία και σκηνοθεσία Ρούλας Πατεράκη , μια παράσταση αφιερωμένη στη Νίκη Τριανταφυλλίδη . 

Συνολικά έχει πρωταγωνιστήσει σε δεκάδες θεατρικές παραστάσεις. Σε ελληνικά έργα έχει συνεργαστεί με τη Χρύσα Καψούλη, τον Γιώργο Γιανναράκο , την Ιόλη Ανδρεάδη, τη Μ. Λ. Παπαδοπούλου, τη Δήμητρα Κονδυλάκη, τον Κωνσταντίνο Αρβανιτάκη, τον Μάνο Λαμπράκη και τη Zωή Χατζηαντωνίου, σε έργα Τσιμάρα Τζανάτου, Μαρίας Γιαγιάννου,  Γιάννη Παπάζογλου , Ιόλης Ανδρεάδη, καθώς και σε αναλόγια για έργα των Μαρίας Ευσταθιάδη, Μ. Καραγάτση, Γιάννη Μαυριτσάκη, Ευθύμη Φιλίππου και Σταύρου Τσιώλη.

Έπαιξε σε δραματοποιημένο ντοκιμαντέρ για την Κρατική Ιαπωνική Τηλεόραση (ΝΗΚ) με γυρίσματα για τον "Ιππόλυτο" του Ευριπίδη στο Αρχαίο Θέατρο Επιδαύρου .

Σκηνοθέτησε και έπαιξε στον πλατωνικό διάλογο "Ίων"  για το Φεστιβάλ Αισχύλεια.

Σκηνοθέτησε την "Κασσάνδρα" της Κρίστα Βολφ στο γερμανικό πρωτότυπο .

Σκηνοθέτησε και πρωταγωνίστησε στο "Κάτω απ' τον ίσκιο του βουνού"  του Γιάννη Ρίτσου, απ' την "Τέταρτη Διάσταση". Με αυτή την παράσταση ταξίδεψε στις Βρυξέλλες, προσκεκλημένη του ελληνικού πολιτιστικού συλλόγου Βρυξελλών "Κύκλος". Οργάνωσε το "Αφιέρωμα στον Γιάννη Ρίτσο" , για τα 110 χρόνια από τη γέννησή του, με τη συμμετοχή σημαντικών Ελλήνων ποιητών και ποιητριών.

Συμμετείχε με ταινία μικρού μήκους, σε δική της σκηνοθεσία, στο Διεθνές Φεστιβάλ Κινηματογραφικών Σχολών, στο Μόναχο . Σκηνοθέτησε το οπτικοακουστικό δοκίμιο "No Signal"  για το Ρομαντικό Πανεπιστήμιο Αθηνών. Συνσκηνοθέτησε την ελληνική ποιητική ταινία "Primordial"  βασισμένη στο βιβλίο της "Αρχέγονη"  με την οποία απέσπασε έξι διεθνή βραβεία και συμμετείχε σε διάφορα διεθνή φεστιβάλ σε Ελλάδα, Βραζιλία, Ρωσία, Μεξικό, Ηνωμένο Βασίλειο, Ινδία, Γαλλία, Βουλγαρία, Ηνωμένες Πολιτείες Αμερικής  κ.ά.  

Έχει εκδώσει τέσσερις ποιητικές συλλογές . Η τελευταία ποιητική συλλογή της "Αρχέγονη" ήταν υποψήφια στη μακρά λίστα των βραβείων ποίησης του λογοτεχνικού περιοδικού "Χάρτης"  . Aπ' τις εκδόσεις Μελάνι κυκλοφορεί επίσης το βιβλίο της "Encore-Γυναίκες της Οδύσσειας"  το οποίο εστιάζει στις γυναικείες μορφές του ομηρικού έπους. Ποιήματά της έχουν μεταφραστεί στα γερμανικά , στα ισπανικά  και έχουν δημοσιευτεί σε ηλεκτρονικά και έντυπα λογοτεχνικά περιοδικά.

Είναι καλλιτεχνική διευθύντρια της Αστικής μη Κερδοσκοπικής Εταιρίας "Μαλντορόρ" με την οποία έχει παρουσιάσει επτά θεατρικές παραγωγές με πιο πρόσφατη την "Τιμάνδρα"  του πολυβραβευμένου Έλληνα συγγραφέα Θοδωρή Kαλλιφατίδη, υπό την αιγίδα του Υπουργείου Πολιτισμού, του Σουηδικού Ινστιτούτου Αθηνών και με τη συνεργασία του διεθνούς φήμης εκδοτικού οίκου Galaxia Gutenberg, με έδρα στην Ισπανία .

## Θέατρο
 
* Ιφιγένεια εν Αυλίδι του Ευριπίδη, Θέατρο Τέχνης «Κάρολος Κουν», 1999, Επιδαύρια, σκην. Γιώργος 
Λαζάνης	
* Μικρός Πρίγκηπας του Α. Ντε Σαιντ Εξυπερύ, Θέατρο Τέχνης «Κάρολος Κουν», 2000-1, σκην. Μίμης Κουγιουμτζής	
* Βόιτσεκ του Γκέοργκ Μπύχνερ, Θέατρο Τέχνης «Κάρολος Κουν», 2002-3, σκην. Γιώργος Λαζάνης	
* Μεγάλο και Μικρό του Μπότο Στράους, Θέατρο Τέχνης «Κάρολος Κουν», 2003 , σκην. Θόδωρος Γράμψας	
* Μήδεια του Ευριπίδη, Πειραματική Σκηνή Εθνικού Θεάτρου, 2003, Επιδαύρια, σκην.Στάθης Λιβαθινός 	
* Το Κυνηγετικό Όπλο του Γιασούσι Ινουέ, Θίασος Καθρέφτης, 2004-5, σκην. Πέπη Οικονομοπούλου	
* Το Χαμένο Νησί του Μ. Καραγάτση, 2007, Θέατρο Σχεδία, σκην: Μ .Λ. Παπαδοπούλου	
* Στην Πόλη της Ιόλης Ανδρεάδη, γ’ κρατικό βραβείο ελληνικού έργου από το ΥΠΠΟ το 2005,2007, σκην. Ιόλη Ανδρεάδη	
* Φιλονικία του Μαριβώ - Καθαροί Πια της Σάρα Κέιν - μια παράλληλη ανάγνωση, 2007, Κρατικό Θέατρο Βορείου Ελλάδος, σκην. Γιάννης Παρασκευόπουλος	
* Φαίδρας και Ιππολύτου Πάθη, σύνθεση κειμένων των Ευριπίδη, Ρακίνα και Β. Παπαγεωργίου, Κρατικό Θέατρο Βορείου Ελλάδος, 2008, σκην. Νίκος Σακαλίδης	
* Υμπύ Τύραννος του Αλφρέ Ζαρρύ- μια ακραία ανάγνωση με τίτλο «Ο Υμπύ στο σχολείο: Ο Ζαρρύ και τα αμερικανικά καρτούν» Κρατικό Θέατρο Βορείου Ελλάδος 2008, σκην. Έκτορας Λυγίζος	
* Oμηρικός Ύμνος στη Δήμητρα, ομηρικός ύμνος (κείμενο του 7ου αι. π.Χ.), Αισχύλεια - Τελεστήριο Ελευσίνας, Επιστημονική Ημερίδα Αρχαίου Δράματος, Θέατρο Σημείο, Αρχαία Αγορά (Στοά Αττάλου), αρχαιολογικός χώρος Φιλοπάππου (Φυλακές Σωκράτους), 2009-2010, σκην. Μίρκα Γεμεντζάκη	
* Μεγαλέξανδρος και ο Καταραμένος Δράκος του Δήμου Αβδελιώδη, Θέατρο Badminton, 2009-10, σκην: Δήμος Αβδελιώδης	
* Θαλασσινοί έρωτες, τρία διηγήματα του Αλέξανδρου Παπαδιαμάντη, Θέατρο Φούρνος, 2011-2, Αισχύλεια 2011, σκην. Μίρκα Γεμεντζάκη	
* Τρωάδες του Ευριπίδη, Θέατρο Φούρνος, 2012-3, Δεκαπενθήμερο Σύγχρονης Θεατρικής Δημιουργίας Αισχύλεια 2013, σκην: Μίρκα Γεμεντζάκη	
* Εκτός Εαυτού της Μ. Γιαγιάννου, CAMP  2013, σκην. Γιώργος Γιανναράκος	
* Μπόρκμαν του Xένρικ Ίψεν, Θέατρο Δημήτρης Χορν, 2013-14, σκην. Σταμάτης Φασουλής	
* Το μανιφέστο του πολέμου, Φεστιβάλ Αθηνών και Επιδαύρου, 2014, Μικρό Θέατρο Επιδαύρου, σκην. Ρούλα Πατεράκη 	
* Σκηνές του Ευθύμη Φιλίππου, Αναλόγιο, 2014-5, Θέατρο Τέχνης «Κάρολος Κουν», σκην. Μάνος Λαμπράκης- Ζωή Χατζηαντωνίου	
* Ταξίδι στην Έρημο του Γιάννη Παπάζογλου, Θέατρο Radar, 2015, σκην. Γιώργος Γιανναράκος	
* Die Mitschuldigen του Goethe , Maerz Buehne, 2015, σκην. Martin Scharnhorst	
* Η γυναίκα του αστροναύτη του Σταύρου Τσιώλη, Θεατρικό Αναλόγιο, 2015, Βιβλιοθήκη Βολανάκη 	
* Ίων του Πλάτωνα-Ένα μικρό συμπόσιο, Φεστιβάλ Αισχύλεια, 2016, σκην. Νάνα Παπαδάκη 	
* Kassandra της Christa Wolf, International Theatre Crossroads/ Booze Cooperativa, 2016, σκην. Νάνα Παπαδάκη	
* Κάτω απ' τον ίσκιο του βουνού του Γιάννη Ρίτσου, Θέατρο Αργώ, Φεστιβάλ Αισχύλεια, 2018, σκην. Νάνα Παπαδάκη	
* Δεσποινίς Δυστυχία του Τσιμάρα Τζανάτου, Θέατρο Φούρνος, 2018, σκην. Χρύσα Καψούλη	
* Αφιέρωμα στον Γιάννη Ρίτσο, 110 χρόνια από τη γέννηση του Γιάννη Ρίτσου, Θέατρο Αργώ, 2019, σκην. Νάνα Παπαδάκη	
* Πεθαίνω σα χώρα του Δημήτρη Δημητριάδη, Δημοτικό Θέατρο Πειραιά, 2019, σκην. Ρούλα Πατεράκη	
* Κάτω απ' τον ίσκιο του βουνού του Γιάννη Ρίτσου, Art Βase, Βρυξέλλες, 2019, σκην. Νάνα Παπαδάκη 	
* Θαλασσινοί Έρωτες του Αλέξανδρου Παπαδιαμάντη, Τιμητικές εκδηλώσεις για τον Αλέξανδρο Παπαδιαμάντη, Σκιάθος, 2020, σκην. Μίρκα Γεμεντζάκη	
* Μαρία Στούαρτ του Φρίντριχ Σίλερ, βιντεοσκοπημένη παράσταση για το ΥΠΠΟ, 2021, σκην. Μαρλένε Καμίνσκι 	
* Νίκη, απόψε στο πάρτι της Νίκης Τριανταφυλλίδη, Θέατρο Φούρνος, 2022, σκην. Ρούλα Πατεράκη
* Τιμάνδρα του Θοδωρή Καλλιφατίδη, Θέατρο ΕΛΕΡ - Ελένη Ερήμου, 2024, σκην. Χρύσα Καψούλη

## Κινηματογράφος
*Primordial, Ελλάδα, 2024, σκην.Γιώργος Ζορμπάς & Νάνα Παπαδάκη (Βραβείο Κοινού, Βραβείο Καλύτερης Πειραματικής Ταινίας, Βραβείο Κινηματογραφικού Επιτεύγματος, Καλύτερη Πειραματική Ταινία – Ειδικό Βραβείο Επιτροπής, Καλύτερη Ταινία Ποίησης, Καλύτερη Πειραματική Ταινία – Εξαιρετικό Επίτευγμα, Καλύτερη Πειραματική Ταινία – Σκηνοθεσία – Ειδική Μνεία, Καλύτερη Ανεξάρτητη Ταινία Μικρού Μήκους)  

## Ποίηση
* Ποιήματα συν ένα, εκδ. Αστάρτη, 2011
* Τα δώρα της αγρύπνιας, εκδ. Αστάρτη, 2013
* Encore - Γυναίκες της Οδύσσειας, εκδ. Μελάνι, 2016
* Αρχέγονη, εκδ. Μελάνι, 2023

## Παραπομπές


## Εξωτερικοί σύνδεσμοι
* Eπίσημη ιστοσελίδα - Νάνα Παπαδάκη

Κατηγορία:Ελληνίδες ηθοποιοί θεάτρου